Diari Oficial de la Generalitat Valenciana


Sumari del DOGV 4045, del 18-07-2001 (2001/7111)

Informació pública del programa d'actuació integrada de la unitat d'execució UE-R7 del Pla General d'Ordenació Urbana d'Alcàsser, que inclou pla parcial i projecte d'urbanització.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4045

Data del DOGV
:   18-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7111


Organisme emissor
:   Cochal, SL

Tipus de document
:   Anunci

Informació pública del programa d'actuació integrada de la unitat d'execució UE-R7 del Pla General d'Ordenació Urbana d'Alcàsser, que inclou pla parcial i projecte d'urbanització. [2001/M7111]
  
La mercantil Cochal, SL ha formulat un programa d'actuació integrada per a l'àmbit de sòl urbanitzable UE-R7 del Pla General d'Ordenació Urbana d'Alcàsser, que inclou pla parcial i projecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix en l'article 48.1.C), en relació amb l'article 46.3, ambdós de la referida llei, és procedent sotmetre el referit programa, amb tota la documentació annexa, a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana, anunci que també es publicarà en el diari Las Provincias.
  
Es fa constar que durant aquest termini les persones interessades en aquest procediment podran formular qualssevol al·legacions que els convinga segons dret, com també altres alternatives tècniques de programa i, si és el cas, proposicions juridicoeconòmiques, tot això en els termes i les condicions de la Llei 6/1994 esmentada. A aquest efecte qualsevol persona interessada podrà consultar l'expedient depositat a la Notaria del senyor Antonio Donderis Seron, situada al carrer del Calvari, 38, 1ª, de Picassent, els dies hàbils, en horari de 10.00 a 14.00 hores.
  
Igualment, es fa constar que qualsevol persona podrà comparéixer a la dita notaria per a obtenir, a càrrec seu, còpia de l'acta de protocol·lització del programa i els documents que s'hi adjunten, o sol·licitar que se li exihibisca aquest.
  
La referida documentació, com també l'expedient administratiu, podrà ser consultat a l'Ajuntament d'Alcàsser, on ha sigut depositada còpia el dia 2 de juliol de 2001, els dies hàbils en idèntic horari.
  
Les al·legacions que, si és el cas, es formularen seran presentades davant de l'Ajuntament d'Alcàsser.
  
Així mateix, mitjançant aquest anunci, d'acord amb el que es preceptua en el paràgraf 2 de l'article 48, en relació amb l'article 46, paràgraf 2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement de les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat. Durant aquest termini es podran formular les referides proposicions a l'Ajuntament d'Alcàsser, en horari de 10.00 a 14.00 hores.
  
Una vegada acabat aquest segon termini, el següent dia hàbil, excepte si és dissabte, cas en què s'haurà d'entendre el dia hàbil immediat posterior, tindrà lloc l'acte d'obertura de pliques a l'Ajuntament d'Alcàsser.